Ranskan muuttamat julkisen palvelun velvoitteet Ranskan sisäisessä säännöllisessä lentoliikenteessä (ETA:n kannalta merkityksellinen teksti)



Virallinen lehti nro C 254 , 13/09/2001 s. 0015 - 0018



Ranskan muuttamat julkisen palvelun velvoitteet Ranskan sisäisessä säännöllisessä lentoliikenteessä (2001/C 254/04) (ETA:n kannalta merkityksellinen teksti) 1. Ranska on päättänyt muuttaa Cayennen sekä Maripasoulan, Saint-Georges de ll'Oyapockin ja Saülin välistä säännöllistä lentoliikennettä koskevia julkisen palvelun velvoitteita, jotka on julkaistu yhteisön sisäisen lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti 30. heinäkuuta 1996 Euroopan yhteisöjen virallisessa lehdessä C 221 (viite 96/C 221/06). 2. Muutetut julkisen palvelun velvoitteet ovat seuraavat: 2.1 Vähimmäisvuoroväli Kaikilla kyseisillä kolmella reitillä on lennettävä vähintään yksi edestakainen lento joka päivä. 2.2 Kapasiteetti Kaikilla kolmella reitillä on varmistettava vähimmäiskapasiteetti kysynnän huomioon ottamiseksi. Vähimmäiskapasiteetti ei koskaan saa olla seuraavaa alhaisempi: a) Cayennen ja Maripasoulan välillä: - 26900 paikkaa vuodessa - 8000 paikkaa heinä-syyskuussa - 2800 paikkaa joulukuussa - 367 tonnia rahtia vuodessa b) Cayennen ja Saülin välillä: - 7800 paikkaa vuodessa - 2000 paikkaa heinä-syyskuussa - 800 paikkaa joulukuussa - 137 tonnia rahtia vuodessa c) Cayennen ja Saint-Georges de l'Oyapockin välillä: - 41800 paikkaa vuodessa - 9800 paikkaa heinä-syyskuussa - 3200 paikkaa joulukuussa - 177 tonnia rahtia vuodessa Edellä mainitut kapasiteettimäärät koskevat reiteillä kumpaankin suuntaan käytettävissä olevien matkustajapaikkojen yhteismääriä; rahdin osalta ne koskevat ainoastaan Cayennestä lähteviä lentoja. Rahtikapasiteetti ei sisällä mukana seuraavaa matkatavaraa. Mikäli kysyntä laskee ja vähimmäiskapasiteettivaatimukset ovat liian suuria, Ranska voi tarkistaa ja laskea niitä. Muutokset tulevat voimaan sen jälkeen, kun ne on julkaistu Euroopan yhteisöjen virallisessa lehdessä. Cayennen ja Saint-Georges de l'Oyapockin välisellä reitillä kapasiteettiä vähennetään 10 prosentilla, kun St Georges'iin kulkeva valtatie nro 2 avataan, ja 20 prosentilla, kun Approuaguen silta otetaan käyttöön. 2.3 Matkustajahinnat Kaikilla lennoilla on tarjottava lippuja perushintaan ja alennettuun hintaan ilman kapasiteettirajoituksia. Alennettua hintaa sovelletaan matkustajiin, joilla on oleskelulupa, joka oikeuttaa sen haltijan oleskelemaan vähintään kuusi kuukautta ja yhden päivän vuodessa siinä kunnassa (Maripasoula, Saint-Georges de l'Oyapock tai Saül), johon saapuvalle ja/tai josta lähtevälle lennolle mainitut matkustajat pyytävät soveltamaan alennettua hintaa. Mainitut hinnat ovat enintään seuraavat: a) Cayenne/Maripasoula: - yhdensuuntaisen lipun perushinta: 51 euroa - yhdensuuntaisen lipun alennettu hinta: 32 euroa b) Cayenne/Saül: - yhdensuuntaisen lipun perushinta: 37 euroa - yhdensuuntaisen lipun alennettu hinta: 23 euroa c) Cayenne/Saint-Georges de l'Oyapock: - yhdensuuntaisen lipun perushinta: 37 euroa - yhdensuuntaisen lipun alennettu hinta: 23 euroa Hintoihin eivät sisälly valtion, paikallisviranomaisten ja lentoasemaviranomaisten perimät matkustajakohtaiset verot ja maksut, jotka lentolipussa sellaisiksi yksilöidään. Epätavallisen, odottamattoman ja lentoliikenteen harjoittajista johtumattoman lentoliikenteen kustannusten nousun vuoksi enimmäishintaa voidaan korottaa kustannusten nousua vastaavalla summalla. Tarkistetut enimmäishinnat ilmoitetaan reittiä liikennöiville liikenteenharjoittajille, ja ne tulevat voimaan sen jälkeen, kun ne on julkaistu Euroopan yhteisöjen virallisessa lehdessä. 2.4 Rahtihinnat Tuotteen luokituksen mukaan määritelty rahtihinta (ilmaistuna euroina kiloa kohti) ei saa ylittää alla olevassa hintataulukossa annettuja summia. >TAULUKON PAIKKA> Välttämättömyyselintarvikkeiden rahtia sovelletaan tuotteisiin, jotka on mainittu tämän ilmoituksen liitteenä olevassa luettelossa, jota Ranskan valtion viranomaiset käyttävät yrityksiä koskevan tiedon lähteenä. Näitä enimmäishintoja voidaan tarkistaa vuosittain 12 kuukauden vähittäismyyntihintaindeksin perusteella. Hintojen tarkistuksesta ilmoitetaan reittiä liikennöiville liikenteenharjoittajille kirjatulla kirjeellä 90 päivää ennen hintojen voimaantuloa. Tarkistetut hinnat tulevat voimaan sen jälkeen, kun ne on julkaistu Euroopan yhteisöjen virallisessa lehdessä. Epätavallisen, odottamattoman ja lentoliikenteen harjoittajista johtumattoman lentoliikenteen kustannusten nousun vuoksi enimmäishintaa voidaan korottaa kustannusten nousua vataavalla summalla. Tarkistetut enimmäishinnat ilmoitetaan reittiä liikennöiville liikenteenharjoittajille, ja ne tulevat voimaan sen jälkeen, kun ne on julkaistu Euroopan yhteisöjen virallisessa lehdessä. 2.5 Palvelun laatu Liikenteenharjoittajan on pystyttävä huolehtimaan kaikkien jäädytettyjen, pakastettujen ja jäähdytettyjen tuotteiden säilytyksestä. 2.6 Palvelun jatkuvuus Suoraan lentoliikenteenharjoittajasta johtuvista syistä peruutettujen lentojen määrä ei saa ylittää vuoden aikana kolmea prosenttia suunnitelluista lennoista, paitsi ylivoimaisen esteen sattuessa. Edellä mainitun asetuksen (ETY) N:o 2408/92 4 artiklan 1 kohdan c alakohdan mukaisesti jokaisen lentoliikenteen harjoittajan, joka aikoo liikennöidä jollakin kyseisistä reiteistä, on taattava reitin liikennöinti vähintään kahdentoista peräkkäisen kuukauden ajan. Lentoliikenteen harjoittaja saa keskeyttää lentoliikenteen ainoastaan 6 kuukauta aiemmin tehdyn ennakkoilmoituksen jälkeen. Yhteisön liikenteenharjoittajille annetaan tiedoksi, että liikenteen harjoittaminen kyeisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin ja/tai oikeudellisiin seuraamuksiin. 3. Nämä määräykset tulevat voimaan 1 päivänä tammikuuta 2002. LIITE VÄLTTÄMÄTTÖMYYSELINTARVIKKEET DURUMVEHNÄJAUHO, TYYPPI 45 KORKEALAATUINEN PASTA KÄSITELTY RIISI KÄSITTELEMÄTÖN RIISI VEHNÄJAUHOT KUIVATUT VIHANNEKSET (KAIKKI) VIHANNESSÄILYKKEET LIHASÄILYKKEET KALASÄILYKKEET EINESSÄILYKKEET KUIVATTU TAI SAVUSTETTU KALA SUOLALIHA SOKERIT SUOLA (HIENO) SUOLA (KAREKA) SUKLAALEVYT SOKEROIMATON KAAKAO HILLOT PULLOTETTU VESI PITKÄÄN SÄILYVÄ MAITO MAITOJAUHE VOI MARGARIINI ÖLJYT JÄÄDYTETTY JA PAKASTETTU LIHA JA KALA